CELEX: 62014TN0771
Language: da
Date: 2014-11-21 00:00:00
Title: Sag T-771/14: Sag anlagt den 21. november 2014 — ANKO mod Kommissionen

23.2.2015   
            
            
               DA
            
            
               Den Europæiske Unions Tidende
            
            
               C 65/36
            
         Sag anlagt den 21. november 2014 — ANKO mod Kommissionen
   (Sag T-771/14)
   (2015/C 065/50)
   Processprog: græsk
   
      Parter
   
   
      Sagsøger: ANKO AE Antiprosopeion, Emporeiou kai Viomichanias (Athen, Grækenland) (ved advokat V. Christianos)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at det beløb på 2 96  149,77 EUR, som Kommissionen udbetalte til sagsøgeren for projektet DOC@HAND, svarer til de støtteberettigede udgifter, og at sagsøgeren derfor ikke er forpligtet til at tilbagebetale beløbet som værende modtaget uberettiget.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Nærværende søgsmål vedrører Kommissionens ansvar i henhold til artikel 272 TEUF på grundlag af kontrakt nr. 508015 vedrørende gennemførelsen af DOC@HAND-projektet. Sagsøgeren har navnlig gjort gældende, at Kommissionen, selv om sagsøgeren har opfyldt sine egne kontraktforpligtelser, har begæret beløbene udbetalt til ANKO tilbagebetalt, for så vidt som de udgør ikke-støtteberettigede udgifter, hvilket er i strid med den pågældende kontrakt, princippet om god tro, forbuddet mod magtmisbrug og proportionalitetsprincippet.
   Sagsøgeren har dermed for det første gjort gældende, at Kommissionen har påberåbt sig helt ubegrundede argumenter, som i hvert fald ikke er godtgjort, med henblik på at afvise næsten alle ANKO’s udgifter som ikke-støtteberettigede og at begære beløbet udbetalt til ANKO for DOC@HAND-projektet tilbagebetalt. For det andet har Kommissionen ved at afvise 99,59 % af det skyldige bidrag, for så vidt som det ikke svarer til de støtteberettigede udgifter, som sagsøgeren skulle afholde i henhold til projektets krav, tilsidesat forbuddet mod magtmisbrug og proportionalitetsprincippet.